Mish-mishlar: tillarang iPhone X Plus’ning reklama posteri tarqaldi

Insayderlar ancha vaqtdan buyon bu yil Apple bir yo‘la uchta iPhone X’ni taqdim etishi haqida aytib kelmoqda. Eng qimmatbaho model 6,5 dyuymli ekranga ega X Plus bo‘ladi. Internetda kattalashtirilgan flagmanning reklama posterlari paydo bo‘ldi, deb yozadi Hi-Tech Mail.Ru.

Reklama ishonarli ko‘rinishga ega, ammo Apple taqdimotdan yarim yil avval reklama posterlarini tayyorlagani yoki ulat tasodifan internetda tarqalib ketgani ajablanarli, deyiladi xabarda. Odatda taqdimotgacha rasmiy tasvirlar emas, balki ehtiyot qismlari, ishlamaydigan maketlar va boshqa materiallar paydo bo‘ladi.

Shuningdek, avvalroq AQShning aloqa bo‘yicha federal komissiyasi Apple kompaniyasining yangi rangdagi flagman smartfonining ilk “jonli” suratlarini tarqatib yuborgan edi.